LT Europos Sąjungos oficialusis leidinys C 57/27

Prancūzijos vyriausybės pranešimas Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą suteikti koncesiją, vadinamą „Permis Sud Midi“, skystų arba dujinių angliavandenilių kasykloms)

(Tekstas svarbus EEE)

(2009/C 57/07)

Bendrovė Gazonor SA, kurios būstinė yra adresu: rue Ampère, BP 52, F-62420 Billy-Montigny, 2008 m. gegužės 30 d. raštu paprašė penkeriems metams suteikti išskirtinį leidimą žvalgyti skystus arba dujinius angliavandenilius (vadinamasis „Permis Sud Midi“) apie 929 kvadratinių kilometrų plote, esančiame Nord ir Pas de Calais departamentuose. Šio leidimo perimetras sudarytas iš dienovidinių ir lygiagrečių, siekiančių toliau geografinėmis koordinatėmis apibūdintas viršukalnes, pradiniu dienovidiniu laikant Paryžiaus dienovidinį.

Viršukalnės Ilguma Platuma 1 0,10° R 56,10° Š 2 0,10° R 55,90° Š 3 0,30° R 55,90° Š 4 0,30° R 55,80° Š 5 0,90° R 55,80° Š 6 0,90° R 55,93° Š 7 0,86° R 55,93° Š 8 0,86° R 55,94° Š 9 0,82° R 55,94° Š 10 0,82° R 55,98° Š 11 0,80° R 55,98° Š 12 0,80° R 56,00° Š 13 0,71° R 56,00° Š 14 0,71° R 55,98° Š 15 0,56° R 55,98° Š 16 0,56° R 55,97° Š 17 0,50° R 55,97° Š 18 0,50° R 55,98° Š 19 0,48° R 55,98° Š 20 0,48° R 55,99° Š 21 0,45° R 55,99° Š 22 0,45° R 56,00° Š 23 0,44° R 56,00° Š 24 0,44° R 56,01° Š 25 0,41° R 56,01° Š 26 0,41° R 56,02° Š 27 0,37° R 56,02° Š 28 0,37° R 56,03° Š 29 0,33° R 56,03° Š 30 0,33° R 56,04° Š 31 0,28° R 56,04° Š 32 0,28° R 56,05° Š 33 0,18° R 56,05° Š 34 0,18° R 56,07° Š 35 0,14° R 56,07° Š 36 0,14° R 56,09° Š 37 0,13° R 56,09° Š 38 0,13° R 56,10° Š

Prašymų pateikimas ir leidimo suteikimo kriterijai

Pirminio prašymo ir konkurencinių prašymų pateikėjai turi atitikti sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Suinteresuotosios įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame 1994 m. gruodžio 30 d. Europos Bendrijų oficialiojo leidinio C 374 11 puslapyje, ir nustatytomis Nutarimu Nr. 2006-648 dėl kalnakasybos leidimų ir požeminio saugojimo leidimų. Konkurenciniai prašymai siunčiami Kalnakasybos ministrui toliau nurodytu adresu.

Pirminiam prašymui ir konkurenciniams prašymams taikomi pirmiau minėto nutarimo 6 straipsnyje nustatyti kalnakasybos leidimų suteikimo kriterijai, o sprendimai dėl jų bus priimti ne vėliau kaip 2010 m. liepos 7 d.

Veiklos vykdymo ir sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti šiuo adresu: Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, F-75703 Paris Cedex 13 (tel. (33) 153 94 14 81, faksas (33) 153 94 14 40).

Paminėtas įstatymų ir kitų teisės aktų nuostatas galima rasti interneto svetainėje:

http://www.legifrance.gouv.fr

(1) OL L 164, 1994 6 30, p. 3.